ช่วยสรุปบทความ เทคนิคการซื้อหุ้นแบบ BUY 1 GET 1 FREE
มีแนวคิดหนึ่งที่ผมใช้ในการตัดสินใจซื้อหุ้นซึ่งผลลัพท์ที่ได้ก็ออกมาดีพอสมควร จึงอยากจะมาแชร์เป็นไอเดียให้กับเพื่อน ๆ ได้ลองพิจารณาและนำไปต่อยอดดู โดยผมตั้งชื่อแนวคิดนี้ว่า “เทคนิคการซื้อหุ้นแบบ Buy 1 Get 1 Free” แต่ก่อนที่จะเข้าสู่รายละเอียด ผมขอให้ข้อมูลที่สำคัญเกี่ยวกับเทคนิคนี้ก่อน คือ…

เทคนิคนี้ไม่ใช่ขั้นตอนหลักที่ใช้ในการหาหุ้น และไม่การันตี ว่าจะนำไปใช้ซื้อหุ้นแล้วจะได้กำไรทุกครั้ง
เทคนิคนี้ผมใช้ตอนที่กำลังสนใจซื้อหุ้นตัวหนึ่งอยู่ แต่อาจจะตัดสินใจลงมือซื้อหุ้นอีกตัวหนึ่งแทนหรือใช้ซื้อหุ้นเพิ่มอีกหนึ่งตัวควบคู่ไปด้วย
หุ้นที่เข้าเงื่อนไขนี้ไม่ได้น่าสนใจซื้อทุกตัว
ดังนั้นแนวคิดที่ผมจะนำเสนอต่อไปนี้จึงไม่ได้คาดหวังให้นำไปใช้สูตรสำเร็จ แต่เป็นเพียงข้อสังเกตเพิ่มเติมที่หวังว่าผู้อ่านจะสามารถนำไปประยุกต์หรือใช้งานร่วมกับเทคนิคเดิมที่มีอยู่ได้ หลังจากที่หลังจากที่ทำความเข้าใจวัตถุประสงค์ของผมแล้วก็มาเข้าสู่เนื้อหากันครับ

เริ่มจากหาหุ้นแม่-หุ้นลูก
แนวคิดของเทคนิคนี้ผมจะแบ่งหุ้นที่ผมกำลังให้ความสนใจออกเป็น 2 ประเภท คือ 1) หุ้นแม่ กับ 2) หุ้นลูก โดย หุ้นแม่ คือ หุ้นที่มีชื่อเป็นผู้ถือหุ้นใหญ่ในหุ้นลูก โดยวิธีการหาข้อมูล สามารถเข้าไปที่เว็บไซด์ www.settrade.com พิมพ์สัญลักษณ์ที่เราคิดว่าจะเป็นหุ้นลูก และคลิ๊กไปที่เมนู “ผู้ถือหุ้นรายใหญ่” เราก็จะได้รายชื่อหุ้นที่เป็นหุ้นแม่

หาหุ้นลูกที่ใหญ่กว่าหุ้นแม่ หรือหุ้นแม่มีหุ้นลูกหลายตัว
กรณีที่หุ้นลูกที่มีขนาดใหญ่กว่าหุ้นแม่มาก ๆ หรือ หุ้นแม่ที่มีหุ้นลูกหลายตัว บางครั้งเราจะเจอเหตุการณ์ที่มูลค่าของหุ้นลูกในสัดส่วนที่หุ้นแม่ถืออยู่มีมูลค่ามากกว่ามูลค่าของหุ้นแม่ทั้งหมด  ถ้าคำนวณจากราคาตลาดของหุ้นแม่และหุ้นลูก ณ ขณะนั้น

สรุป
จากตัวเลขข้างต้น พบว่า QH ซึ่งมีธุรกิจ 1) สร้างบ้านสร้างคอนโดขาย 2) ลงทุนใน LHBANK 3) ลงทุนในกองทุนอสังหริมทรัพย์ QHPF QHHR 4) ลงทุนใน HMPRO มีมูลค่าทั้งหมด 28,500 ล้าน แต่ถ้าคิดเฉพาะส่วนที่ลงทุนใน HMPRO ก็มีราคาตลาด 27,770 ล้านแล้ว ดังนั้นถ้าเทียบจากราคาตลาด การซื้อหุ้น QH 1 หุ้น ก็เหมือนกับจ่ายค่าหุ้น HMPRO 1 หุ้น และได้ธุรกิจที่เหลือของ QH มาฟรี ๆ เป็นต้น  

ดังนั้นจากกรณีนี้ถ้าผมกำลังสนใจซื้อหุ้น HMPRO ในราคาตลาด ณ ปัจจุบัน ผม “อาจจะ” ชายตามองหุ้น QH เป็นอีกตัวเลือกที่น่าสนใจด้วยก็ได้ โดยอาจจะซื้อหุ้น HMPRO และซื้อหุ้น QH พ่วงไปด้วย หรือซื้อหุ้น QH แทนหุ้น HMPRO ไปเลย เพราะ หุ้น QH มีความน่าสนใจในด้านมูลค่าที่แท้จริงของหุ้นเชิงเปรียบเทียบกับหุ้น HMPRO
"เทคนิคการซื้อหุ้นแบบ Buy 1 Get 1 Free" ที่ใช้ในการตัดสินใจซื้อหุ้น แต่ระวังว่าเทคนิคนี้ไม่ใช่วิธีหลักในการเลือกหุ้น และไม่สามารถการันตีกำไรทุกครั้ง ใช้เทคนิคนี้เมื่อสนใจซื้อหุ้นและพร้อมที่จะลงทุนในหุ้นเพิ่มเพื่อควบคู่กับหุ้นที่สนใจ
เทคนิคนี้ให้ความสำคัญกับการแบ่งหุ้นเป็น 2 ประเภท: 1) หุ้นแม่ คือ หุ้นที่มีผู้ถือหุ้นใหญ่ในหุ้นลูก และ 2) หุ้นลูก คือ หุ้นที่มีหุ้นแม่เป็นผู้ถือหุ้นใหญ่ เมื่อหาได้แล้วจะพิจารณาซื้อหุ้นลูกที่ใหญ่กว่าหุ้นแม่ หรือหุ้นลูกที่มีมูลค่ามากกว่าหุ้นแม่

จากตัวเลขที่ให้มีการลงทุนในหุ้น QH ที่มีมูลค่าทั้งหมด 28,500 ล้าน แต่หากพิจารณาเฉพาะส่วนที่ลงทุนใน HMPRO มีมูลค่าตลาดเท่ากับ 27,770 ล้าน นั่นหมายความว่าการซื้อหุ้น QH 1 หุ้น เทียบเท่ากับการจ่ายค่าหุ้น HMPRO 1 หุ้น และได้รับธุรกิจอื่น ๆ ของ QH มาฟรี. ดังนั้นในกรณีที่สนใจการลงทุนในหุ้น HMPRO, การพิจารณาลงทุนในหุ้น QH เป็นทางเลือกที่น่าสนใจ
ผลิตภัณฑ์และบริการทางการเงิน,กลยุทธ์การลงทุน,เครื่องมือทางการเงิน